 Generate an article for the following headline: Benue: N kò le bímọ mọ torí àṣìse dókítà lásìkò iṣẹ abẹ : Ara meeriri, mo ri ori ologbo lori atẹ ni isẹlẹ kan to le gba omije loju ẹni to sẹlẹ si ọmọdebinrin kan nipinlẹ Benue. O si daju pe oju apa, ko le jọ oju ara fun wọn titi ti yoo fi jade laye nitori asise to ti ba agọ ara rẹ. Gẹgẹ ba se mọ pe gbogbo obìnrin tó wà láyé ni ó máa ń ní ìrètí wí pé lọjọ ọjọ kan òun yóò dàgbà, tí yóò tó ẹni tó ń bímọ. Èrò yìí ni ó ṣeéṣe kó má rí bẹẹ mọ fún Aneh èyí kìí ṣe orúkọ rẹ gangan, ọmọ ọdún méjìdínlógún, bí dókítà kan ṣe yọ ẹyin ilé ọmọ rẹ sọnù lásìkò tó ṣe iṣẹ abẹ fún un. Ní ọdún mẹta sẹyìn, nígbà tí Aneh wà ní ọmọ ọdún mẹẹdógún ló lọ ṣe iṣẹ abẹ láti fòpin sí ìnira tó ń fojoojúmọ bá a finra àmọ dípò bẹẹ, inú làásìgbò mìíràn ló tún kó sí. Dókítà Agber Kwende, tó ṣiṣẹ abẹ náà fún un ní ilé ìwòsàn German Health Clinic tó wà ní ìjọba ìbílẹ Gaav Konshisha, ìpínlẹ Benue, ni wọn fẹsùn kàn pé ó yọ ẹyin ilé ọmọbìnrin náà lásìkò tó ṣiṣẹ náà. Ìyá Aneh, Mgbatuman Lana, ní nígbà tí ara níni pọ fún ọmọ náà tí àwọn sì lọ ṣe àyẹwò ni ìwádìí fi hàn pé ilé ọmọ Aneh ti bàjẹ. Mgbatuman Lana, ìyá Aneh ṣàlàyé fún ikọ ìròyìn BBC pé nínú oṣù karùn-ún ọdún 2019 ni àárẹ ọmọ òun bẹrẹ, tí inú yóò máa rún gan-an tó bá fẹ ṣe nǹkan àlejò lóṣóooṣù. Ó ní èyí kò tẹ òun lọrùn ni òun bá mu lọ sí ilé ìwòsàn Gemanen Health Clinic fún àyẹwò níbi tí wọn ti ṣe àwòrán inú fún-un tí dókítà sì ní apendis ló ń dà á láàmú. Dókítà ní iṣẹ abẹ ni ó nílò láti dẹkun ìnira yìí, mo sì lọ yá owó ní ilé ìfowópamọ láti fi ṣe iṣẹ abẹ náà tí dókítà Kwende ṣe fun un ṣùgbọn kàkà kí ewé àgbọn dẹ líle ló le si. Ìyá Aneh ní líle tí àárẹ Aneh ń fi ojoojúmọ le si jẹ ẹdùn ọkàn fún òun ni òun bá gbe lọ sí ilé ìwòsàn mìíràn tí wọn sì ṣe àyẹwò fún-un. Ó ní àyẹwò yìí ló ṣàfihàn pé ibi tí wọn ti ṣe iṣẹ abẹ fún un wú tó sì nílò àtúnṣe. Bákan náà ló ní èyí ló fà á tí àwọn fi lọ sí ilé ìwòsàn St John níbi ti àyẹwò ti fi hàn pé wọn ti yọ ẹyin ilé ọmọ Aneh. Aneh ní ó jẹ òun ìbànújẹ fún òun pé òun kò nílè bímọ láyé. Àjọ ọlọpàá ẹka Gboko ti nawọ gán ẹni tó ni ilé ìwòsàn tí wọn ti ṣe iṣẹ abẹ náà, Joseph Ugoh àti dókítà Kwende tó ṣe iṣẹ náà. Nígbà tó ń sọrọ, Kwende ní láti ọdún 1982 ni òun ti ń ṣiṣẹ abẹ à ti pé ńígbà tí òun ṣe àyẹwò fún un òun ri pé ẹyin ilé ọmọ rẹ wú tó sì tún ní apendix. Ó ní láti ìgbà tí òun ti ṣe iṣẹ abẹ náà ẹnì kankan kò kàn sí òun àyàfi ìgbà tí àwọn ọlọpàá dé lóṣù yìí láti wá mú òun. Agbẹnusọ àjọ ọlọpàá ìpínlẹ Benue, Catherine Anene ní àwọn yóò gbé wọn lọ sí ilé ẹjọ ní kété tí àwọn bá ti parí ìwádìí àwọn Kọmíṣọnà ètò ìlera ìpínlẹ Benue, Joseph Ngbea ní ìṣẹlẹ náà jẹ ohun tó kọni lóminú. Ó ṣàlàyé pé Kwende kìí ṣe akọṣẹmọsẹ oníṣẹ abẹ kó tó dágbálé iṣẹ náà, ó ní lásìkò tí obìnrin bá ṣe nǹkan àlejò lọwọ, ẹyin ilé ọmọ máa ń wú ṣùgbọn Kwende kò mọ èyí. Ngbea ní iṣẹ ń lọ lọwọ láti mọ àwọn ilé ìwòsàn tí kò fi orúkọ sílẹ lábẹ ìjọba tí wọn yóò sì póró òfin gbé wọn. 